cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1025
title: การศึกษาความเป็นไปได้ในการพัฒนาที่อยู่อาศัยบริเวณตำบลบางรักพัฒนา อำเภอบางบัวทอง จังหวัดนนทบุรี

description: การศึกษาความเป็นไปได้ของที่ดินเปล่าขนาด 12-0-0 ไร่ บริเวณตำบลบางรักพัฒนา อำเภอบางบัวทอง จังหวัดนนทบุรี โดยจากการวิเคราะห์ทำให้ได้ข้อสรุปว่าประเภทอสังหาริมทรัพย์ที่เหมาะจะพัฒนาบนที่ดินแปลงนี้มากที่สุด คือ การพัฒนาเป็นโครงการบ้านจัดสรร ประเภททาวน์เฮ้าส์ จำนวน 140 ยูนิต ชื่อโครงการ THE VIEW โดยมีขอบเขตของการศึกษาตั้งแต่การวิเคราะห์ลักษณะทางกายภาพ ทำเลที่ตั้ง การวิเคราะห์ข้อกำหนดและกฎหมาย การวิเคราะห์ถึงความเป็นไปได้ทางการตลาด รวมถึงการวิเคราะห์ความเป็นไปได้ทางการเงิน สามารถสรุปได้ดังต่อไปนี้ทำเลที่ตั้งของโครงการอยู่ในย่านบางใหญ่ อยู่ใกล้กับแหล่งชุมชน ห่างจากศูนย์การค้าเซ็นทรัลพลาซ่า เวสต์เกท ประมาณ 6 กิโลเมตร นอกจากนี้ยังอยู่ใกล้กับสถานีปลายทางของรถไฟฟ้าสายสีม่วงสถานีคลองบางไผ่ โดยทำเลย่านบางใหญ่นี้ มีความน่าสนใจมาก เนื่องจากเป็นพื้นที่ที่รัฐบาลผลักดันให้เป็นพื้นที่ส่วนต่อขยายด้านตะวันออกของกรุงเทพมหานคร ทำให้มีการอนุมัติโครงการพื้นฐานต่างๆ มากมาย เช่น รถไฟฟ้าสายสีม่วงที่เปิดให้บริการไปแล้ว รวมถึงมอเตอร์เวย์บางใหญ่-กาญจนบุรี เป็นต้น ขณะที่ภาคเอกชนก็เห็นความสำคัญและศักยภาพของทำเลดังกล่าว จึงมีการเปิดตัวโครงการมากมาย เช่น ห้างสรรพสินค้าอิเกีย บางใหญ่ เป็นต้น ตามพระราชบัญญัติผังเมืองรวมจังหวัดนนทบุรี พ.ศ.2548 พบว่าที่ดินที่ศึกษาอยู่ในเขตพื้นที่สีเหลือง (ที่ดินประเภทอยู่อาศัยหนาแน่นน้อย) และข้อกำหนดเกี่ยวกับการจัดสรรที่ดินจังหวัดนนทบุรี พ.ศ.2545 พบว่าขนาดของที่ดินที่ทำการศึกษา (12-0-0 ไร่) เข้าข่ายเป็นที่ดินจัดสรรขนาดกลาง เนื่องจากมีการรังวัดแบ่งแปลงย่อยเพื่อจำหน่ายได้ 140 แปลง นอกจากนี้ โครงการที่ศึกษาไม่ต้องจัดทำ EIA เนื่องจากเป็นโครงการที่มีการจัดสรรที่ดินต่ำกว่า 500 แปลง และมีพื้นที่ไม่เกิน 100 ไร่ จากการวิเคราะห์ความเป็นไปได้ทางการตลาด ได้ข้อสรุปของโครงการ “THE VIEW” เป็นทาวน์เฮ้าส์หน้ากว้าง 5 และ 5.7 เมตร รวม 140 ยูนิต ราคาเริ่มต้น 1.89 ล้านบาท ราคาขายเฉลี่ยทั้งโครงการ 2.06 ล้านบาท จากการสำรวจด้วยแบบสอบถาม พบว่าลูกค้าส่วนใหญ่มีความอ่อนไหวทางด้านราคาสูง จึงกำหนดให้มีโปรโมชั่นเน้นที่ส่วนลดเงินสด อัตราดอกเบี้ยพิเศษ เพื่อจูงใจลูกค้า ด้านการโฆษณาประชาสัมพันธ์ จะเน้นป้ายบอกทางมากกว่าป้ายบิลบอร์ด เพื่อลดค่าใช้จ่าย โดยค่าใช้จ่ายทางด้านการตลาดรวมทั้งหมดประมาณ 5.8 ล้านบาท หรือคิดเป็น 2% ของมูลค่าโครงการ ในแง่ของการเงิน พบว่าการลงทุนในโครงการนี้จะให้ผลตอบแทนตามที่คาดหวังไว้ โดยโครงการมีมูลค่ารวม 286,454,487 บาท โดยมีมูลค่าปัจจุบันสุทธิของโครงการ (NPV) อยู่ที่ 7,891,046 บาท ซึ่งถือเป็นที่น่าพอใจ สามารถให้ผลตอบแทนตามที่ผู้ลงทุนคาดหวังไว้ได้ ขณะที่ อัตราผลตอบแทนภายในโครงการ (IRR) อยู่ที่ 27.59% ซึ่งมีค่ามากกว่า WACC ที่มีค่าอยู่ที่ 13.71%จากการวิเคราะห์ในปัจจัยทั้งหมดที่กล่าวมาข้างต้น สามารถสรุปได้ว่า โครงการนี้มีความเป็นไปได้ทางการลงทุน
DOI: 10.14457/tu.the.2016.1050
title: การศึกษาความเป็นไปได้ในการพัฒนาอสังหาริมทรัพย์บริเวณนิคมอุตสาหกรรม 304

description: การศึกษาความเป็นไปได้ในการพัฒนาอสังหาริมทรัพย์บริเวณนิคมอุตสาหกรรม304 บนที่ดินขนาด 5 ไร่ 84 ตร.วา จากการวิเคราะห์ปัจจัยทางด้านกายภาพ ทำเลที่ตั้ง และสำรวจราคาตลาดของที่ดิน พบว่าแนวทางที่เหมาะสมที่สุดในการพัฒนาที่ดินคือการก่อสร้างโครงการอาคารพาณิชย์เพื่อขาย จากการสำรวจภาพรวมตลาดในเขตบริเวณพื้นที่ศึกษามีการเติบโตจากการขยายตัวของนิคมอุตสาหกรรมทำให้คาดการณ์ว่าจะมีความต้องการอสังหาริมทรัพย์ในส่วนของอาคารพาณิชย์สูงขึ้นด้วย โดยจากเมื่อเปรียบเทียบกับคู่แข่ง ในเขตพื้นที่ โครงเลือกรูปแบบอาคารเป็น อาคาร2ชั้น 2ห้องนอน 2ห้องน้ำ ออกแบบลักษณะร่วมสมัย ขนาดพื้นที่ 21.75 ตร.วา พื้นที่ใช้สอย 114 ตร.ม. จำนวน 48 ยูนิต ราคาขายเฉลี่ย 2.9 ล้านบาท แบ่งการก่อสร้างและการขายออกเป็น 3เฟส โดยมีพื้นที่ขาย 4136 ตร.ม. และพื่นที่ส่วนกลาง 4200ตร.ม.การวิเคราะห์ปัจจัยทางด้านการเงิน มูลค่าโครงการรวม 140,539,850บาท  โดยการวิเคราะห์ผ่านสมมติภาพที่ต่างกัน 3 สมมติภาพ กรณีปกติ โครงการจะมีผลตอบแทนภายใน 37% มูลค่าปัจจุบันสุทธิ 16,721,395 บาท กรณีดี โครงการจะมีผลตอบแทนภายใน 48% มูลค่าปัจจุบันสุทธิ 24,826,078 บาท และ กรณีแย่ โครงการจะมีผลตอบแทนภายใน 15% มูลค่าปัจจุบันสุทธิ 651,290 บาท จากปัจจัยด้านการเงินจากการที่มีมูลค่าปัจจุบันสุทธิในกรณีแย่ที่สุดยังคงมีค่าเป็นบวก จากการพิจารณาโดยปัจจัยต่างๆแล้วผู้ศึกษาจึงมีความเห็นว่าโครงการนี้มีความน่าสนใจในการลงทุน
DOI: 10.14457/tu.the.2016.1051
title: ผลตอบแทนการลงทุนในหมวดธุรกิจกลุ่มอุตสาหกรรมอสังหาริมทรัพย์และก่อสร้างของประเทศไทย

description: งานวิจัยนี้มีวัตถุประสงค์เพื่อศึกษาหาหมวดธุรกิจในกลุ่มอุตสาหกรรมอสังหาริมทรัพย์และก่อสร้างที่ทำการซื้อขายผ่านตลาดหลักทรัพย์แห่งประเทศไทยที่ให้อัตราผลตอบแทนหลังปรับค่าความเสี่ยงของดัชนีผลตอบแทนรวมสูงสุด ระยะเวลาการศึกษาเริ่มต้นจาก เดือนมกราคม พ.ศ.2557 เนื่องจากหมวดธุรกิจบริการรับเหมาก่อสร้าง ถูกจัดเป็นหมวดหมู่ขึ้นเมื่อวันที่ 2 มกราคม พ.ศ. 2557 นับเป็นหมวดธุรกิจสุดท้ายที่ถูกจัดเป็นหมวดหมู่ของกลุ่มอุตสาหกรรมอสังหาริมทรัพย์และก่อสร้าง โดยระยะเวลาสิ้นสุดของการศึกษา คือ วันที่ 30 กันยายน พ.ศ.2559 งานวิจัยนี้ใช้ดัชนีผลตอบแทนรวม (Total Return Index) รายวัน จำนวน 716 วันทำการในการวิเคราะห์และประมวลผลข้อมูล เพื่อหาอัตราผลตอบแทนหลังปรับค่าความเสี่ยง ซึ่งเครื่องมือวิจัยที่ใช้ คือ มาตรวัดของชาร์ป (Sharpe Ratio) และมาตรวัดของเทรเนอร์ (Treynor Ratio) แล้วนำอัตราผลตอบแทนหลังปรับค่าความเสี่ยงของหมวดธุรกิจทั้ง 4 หมวดในอุตสาหกรรมอสังหาริมทรัพย์และก่อสร้าง ได้แก่ หมวดธุรกิจวัสดุก่อสร้าง (Construction Materials หรือ CONMAT) หมวดธุรกิจบริการรับเหมาก่อสร้าง (Construction Services หรือ CONS) หมวดธุรกิจพัฒนาอสังหาริมทรัพย์ (Property Development หรือ PROP) และหมวดธุรกิจกองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ (Property Fund and REITs หรือ PF&REIT) รวมไปถึงอัตราผลตอบแทนหลังปรับค่าความเสี่ยงของดัชนีผลตอบแทนรวมตลาดหลักทรัพย์แห่งประเทศไทยมาทำการวิเคราะห์เปรียบเทียบ ผลวิจัยพบว่า หมวดธุรกิจที่ให้อัตราผลตอบแทนหลังปรับค่าความเสี่ยงสูงสุด คือ หมวดธุรกิจกองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ อันดับรองลงมา คือ หมวดธุรกิจวัสดุก่อสร้าง หมวดธุรกิจพัฒนาอสังหาริมทรัพย์ และหมวดธุรกิจบริการรับเหมาก่อสร้าง ตามลำดับ ซึ่งการวิเคราะห์โดยใช้มาตรวัดของชาร์ป และมาตรวัดของเทรเนอร์ให้ผลลัพธ์เช่นเดียวกัน อีกทั้งอัตราผลตอบแทนหลังปรับค่าความเสี่ยงของทั้ง 4 หมวดธุรกิจยังสูงกว่าอัตราผลตอบแทนหลังปรับค่าความเสี่ยงของดัชนีผลตอบแทนรวมตลาดหลักทรัพย์แห่งประเทศไทย เว้นแต่ มาตรวัดของชาร์ปของหมวดธุรกิจบริการรับเหมาก่อสร้างเท่านั้นที่มีค่าต่ำกว่ามาตรวัดของชาร์ปของดัชนีผลตอบแทนรวมตลาดหลักทรัพย์แห่งประเทศไทย
DOI: 10.14457/tu.the.2016.1052
title: การศึกษาความเป็นไปได้ในการพัฒนาที่ดิน ซอยพหลโยธิน39

description: จากการศึกษาความเป็นไปได้ในการพัฒนาที่ดิน ซอยพหลโยธิน 39 เนื้อที่ดิน 3 – 2 – 69.7 ไร่ หรือ 1,470 ตารางวา เมื่อวิเคราะห์มูลค่าที่ดินด้วยวิธี WQS พบว่าต้นทุนที่ดินตามราคาตลาด เท่ากับ 205,791 บาท ต่อตารางวา ทำให้ที่ดินแปลงนี้มีมูลค่า 303,512,770 บาท ด้วยมูลค่าที่ดินที่สูง ประกอบกับการวิเคราะห์ทางด้านกฏหมายและตลาด พบว่า เพื่อให้ได้ประโยชน์สูงที่สุด (Highest and Best use) ที่ดินแปลงนี้ควรถูกพัฒนาเป็นโครงการคอนโดมิเนียม เมื่อทำการวิเคราะห์สภาพตลาด เห็นสมควรที่จะพัฒนา เป็นโครงการคอนโดมิเนียม High rise สูง 18 ชั้น จำนวน 315 ยูนิต โดยแบ่งเป็น แบบ 1 ห้องนอน (32 – 42 ตารางเมตร) จำนวน 240 ยูนิต คิดเป็นสัดส่วน 76% และแบบ 2 ห้องนอน (48 – 64 ตารางเมตร) จำนวน 75 ยูนิต คิดเป็นสัดส่วน 24% และมีพื้นที่จอดรถคิดเป็น 60% โดยจุดเด่นของโครงการคือความทันสมัยและความเข้าใจผู้บริโภคซึ่งเป็นกลุ่มคนวัยทำงาน (ช่วงเริ่มทำงานยังไม่แต่งงาน - แต่งงานยังไม่มีบุตร) ทั้งด้านการออกแบบ การจัดฟังก์ชั่นพื้นที่ใช้สอย และสิ่งอำนวยความสะดวกส่วนกลางจากการวิเคราะห์สถานการณ์การแข่งขันในตลาดพบว่า คอนโดมิเนียมในพื้นที่ดังกล่าวมีราคาขายต่อตารางเมตรตั้งแต่ 70,000 – มากกว่า 150,000 บาท ขึ้นอยู่กับคุณภาพสินค้า และภาพลักษณ์ของโครงการ โดยคอนโดมิเนียมทั่วไปที่จับกลุ่มลูกค้าระดับกลางจะตั้งราคาขายประมาณ 70,000 – 90,000 บาท มุ่งเน้นกลุ่มนักเรียนนักศึกษาในละแวกใกล้เคียง และกลุ่มคนเริ่มต้นทำงาน การออกแบบคอนโดมิเนียมแบบ Theme Concept เพื่อสร้างจุดขายให้แก่โครงการของตัวเอง รูปแบบห้องส่วนใหญ่จะเป็นแบบ Studio ถึง 2 ห้องนอน โดยแบบ 1 ห้องนอนมีจำนวนมากที่สุด ขนาดเล็กเพื่อให้ราคาขายต่อยูนิตไม่สูงมากราคาขายต่อตารางเมตรเมื่อวิเคราะห์จากตลาดและคำนวนจากต้นทุน ทำให้ได้ราคาขายต่อตารางเมตร เท่ากับ 88,672 บาท ทำให้ราคาขายห้องโครงการเริ่มต้นที่ 2.84 ล้านบาท และทำให้รายรับโครงการเท่ากับ 1,174,800,000 บาท กำไรหลังหักดอกเบี้ยจ่ายเท่ากับ 258,660,048 บาทระยะเวลาดำเนินโครงการเท่ากับ 3 ปี จาก WACC เท่ากับ 10.79% ทำให้โครงการมีมูลค่าปัจจุบันสุทธิ (NPV) 52,151,672 บาท และอัตราผลตอบแทนภายใน (IRR) 15.07%
DOI: 10.14457/tu.the.2016.1053
title: คุณลักษณะ co-working space ที่ผู้บริโภคชื่นชอบเมื่อต้องตัดสินใจเลือกใช้บริการ

description: การศึกษานี้มีวัตถุประสงค์เพื่อศึกษาคุณลักษณะของ Co-working Space ที่ผู้บริโภคชื่นชอบเมื่อต้องตัดสินใจเลือกใช้บริการ โดยกลุ่มตัวอย่างที่ใช้ในการวิจัย คือ ผู้ที่เคยใช้หรือยังคงใช้บริการ Co-working Space รวมทั้งผู้ที่มีแนวโน้มจะใช้บริการ Co-working Space จำนวนทั้งหมด 200 คน โดยเลือกกลุ่มตัวอย่างแบบเฉพาะเจาะจง (Purposive Sampling) เครื่องมือที่ใช้ในการเก็บรวบรวมข้อมูล คือ การจัดทำแบบสอบถามออนไลน์และการลงพื้นที่สำรวจโดยผู้วิจัยที่ Co-working Space 4 แห่งในเขตกรุงเทพมหานคร วิเคราะห์ผลด้วยเทคนิคการวิเคราะห์องค์ประกอบร่วม (Conjoint Analysis) และการวิเคราะห์การแบ่งกลุ่ม (Cluster Analysis)ผลการศึกษาจากกลุ่มตัวอย่างจำนวน 200 คน ด้วยเทคนิคการวิเคราะห์องค์ประกอบร่วม (Conjoint Analysis) พบว่า คุณลักษณะของ Co-working Space ที่ผู้บริโภคชื่นชอบเมื่อต้องตัดสินใจเลือกใช้บริการประกอบด้วย การมีทำเลที่ตั้งใกล้ขนส่งสาธารณะ การตกแต่งให้ความรู้สึกผ่อนคลายเหมือนกับนั่งทำงานอยู่ที่บ้าน ผู้ใช้บริการร่วมเป็นผู้ประกอบอาชีพในสายงานเดียวกัน มีสิ่งอำนวยความสะดวกด้านที่จอดรถที่เพียงพอกับผู้ใช้บริการ เปิดให้บริการตลอด 24 ชั่วโมงและมีราคาค่าบริการสูงสุดที่ยินดีจ่ายต่อคนต่อครั้งอยู่ที่ 200 บาท คุณลักษณะที่ผู้บริโภคให้ความสำคัญมากที่สุด โดยพิจารณาจากค่าระดับความสำคัญ (Importance value) คือ ทำเลที่ตั้ง สิ่งอำนวยความสะดวก เวลาเปิดให้บริการ ราคาค่าบริการสูงสุดที่ยินดีจ่ายต่อคนต่อครั้ง และผู้ใช้บริการร่วม ตามลำดับนอกจากนี้ผู้วิจัยได้นำผลการสำรวจกลุ่มตัวอย่างมาวิเคราะห์การจัดกลุ่ม (Cluster Analysis) ด้วยวิธี K-Means โดยการใช้โปรแกรมสำเร็จรูปทางสถิติ ผลการศึกษาพบว่าสามารถจัดกลุ่มความชื่นชอบได้เป็น 3 กลุ่ม แต่ละกลุ่มมีคุณลักษณะสำคัญ ดังนี้ กลุ่มแรกคือกลุ่มของคนฟรีแลนซ์รุ่นใหม่ที่ชื่นชอบ Co-working Space ที่มีที่จอดรถสำหรับผู้ใช้บริการ ส่วนกลุ่มที่สองเป็นกลุ่มที่มีสัดส่วนของผู้บริโภคมากที่สุด คือกลุ่มของคนรักการทำงาน จึงมีความชื่นชอบ Co-working Space ที่มีลักษณะการตกแต่งเหมาะแก่การทำงาน เปิดให้บริการตลอด 24 ชั่วโมง กลุ่มสุดท้าย คือกลุ่มพนักงานบริษัท ที่ชื่นชอบ Co-working Space ที่มีทำเลที่ตั้งใกล้ขนส่งสาธารณะ ซึ่งผู้บริโภคกลุ่มนี้ยินดีจ่ายค่าใช้บริการในระดับราคาสูงสุดกว่ากลุ่มผู้บริโภคกลุ่มอื่นๆที่ราคา 250 บาทต่อคนต่อครั้งผลการวิจัยทำให้เห็นว่าลักษณะของผู้บริโภคในแต่ละกลุ่มมีความชื่นชอบ Co-working Space ที่มีคุณลักษณะแตกต่างกัน ซึ่งผู้ประกอบการธุรกิจ Co-working Space ทั้งเก่าและใหม่สามารถนำไปพัฒนาปรับปรุงเพื่อให้ธุรกิจสามารถตอบสนองได้ตรงกับความต้องการของกลุ่มลูกค้าเป้าหมายของตนเอง และเพิ่มศักยภาพในการดำเนินกิจการได้อีกด้วย
DOI: 10.14457/tu.the.2016.1054
title: การศึกษาความเป็นไปได้ของที่ดิน บริเวณถนนปากแพรก จังหวัดกาญจนบุรี

description: โครงการ SittisangHotel เป็นโครงการโรงแรม4ชั้น จำนวน 1 ตึก  ตั้งอยู่บนถนน ปากแพรก อำเภอเมือง จังหวัดกาญจนบุรี พื้นที่โครงการทั้งหมด 531ตารางวา  มีจำนวนห้องทั้งหมด 78ห้อง ประกอบไปด้วย ขนาด 32ตร.ม. จำนวน 54ห้องขนาด 42ตร.ม. จำนวน 24ห้องรูปแบบห้องมี 2 รูปแบบ คือ แบบ Superiorและแบบ Deluxeมีเตียงสองแบบ คือ เตียงเดี่ยว และเตียงคู่จากการวิเคราะห์ด้านการตลาดพบว่า ในปี 2559 มีจำนวนอุปทานของโรงแรมในจังหวัดกาญจนบุรี พบว่ามีจำนวนห้องห้องพัก 14,685 ห้อง เพิ่มขึ้นร้อยละ 17 โดยมีอัตราการเข้าพักเฉลี่ยร้อยละ 64 มีอัตราเพิ่มขึ้นร้อยละ 4 จากปี 2558 โดยจำนวนผู้พักอาศัยมีจำนวน 2,670,763 คน  ในส่วนของอุปสงค์ตัวเลขของผู้มาเยี่ยมเยือนของจังหวัดกาญจนบุรี ยอดโตทั้งคนไทยและชาวต่างชาติ ในอัตราที่สูงถึง 14% มีการใช้จ่ายรายวันที่สูงขึ้น ถึง 8% และรายรับที่ไหลเข้ามาในจังหวัดสูงขึ้นถึง 24 %โดยเฉลี่ยการใช้จ่ายของผู้เยี่ยมเยือนเฉลี่ยต่อคนต่อวันประมาณ 1,636 บาท  โดยรวมมีรายรับรวมอยู่ที่ 21,423 ล้านบาท ส่วนใหญ่ค่าใช้จ่ายจะมาจากหมวดค่าที่พัก ค่าอาหารและเครื่องดื่ม และค่าใช้จ่ายเพื่อความบันเทิง ตามลำดับจากการวิเคราะห์ด้านการเงินพบว่าต้นทุนค่าที่ดินประมาณ 21,240,000 บาท พื้นที่ก่อสร้าง 4,560ตารางเมตร ค่าก่อสร้างทั้งหมด 94,392,000 บาท ใช้ระยะเวลาก่อสร้างทั้งหมด 23เดือน ต้นทุนโครงการทั้งหมด 129,880,650บาท ราคาเฉลี่ยต่อคืนอยู่ที่ 1,403 บาทต่อคืนต่อห้องความเป็นไปได้ทางด้านการเงินโครงการSittisang Hotel พบว่ามูลค่าปัจจุบันสุทธิของโครงการเท่ากับ 82,730,919บาท ซึ่งมีค่ามากกว่าศูนย์ และอัตราผลตอบแทนภายในโครงการเท่ากับ 18.3% ซึ่งมากกว่าอัตราผลตอบแทนที่นักลงทุนคาดหวังที่ 11.3%  ดังนั้นโครงการนี้จึงมีความเป็นไปได้ทางด้านการเงิน จากการวิเคราะห์ Scenario Analysis กรณีที่แย่ที่สุดราคาห้องพักเฉลี่ยลดลงมา 400 บาท ราคาห้องพักเฉลี่ยต้องไม่ต่ำกว่า 1,003 บาทต่อห้องต่อคืน NPV ถึงยังมีค่าเป็นบวก อัตราเข้าพักลดลง20% อยู่ที่ 50% NPV ยังมีค่าเป็นบวก แสดงว่าโครงการนี้ให้ผลตอบแทนมากกว่าต้นทุนของโครงการ ทางโครงการต้องควบคุมราคาห้องพักและอัตราการเข้าพักให้เป็นไปตามสมมติฐานและไม่ต่ำกว่าตามการวิเคราะห์ Scenario Analysis จึงจะสามารถทำให้โครงการยังสามารถดำเนินการได้จากการวิเคราะห์โครงการ Sittisang Hotelทั้งทางด้านกายภาพ กฎหมาย การตลาดและการเงิน จึงสรุปได้ว่าโครงการ Sittisang Hotel มีความเป็นไปได้ในการลงทุน
DOI: 10.14457/tu.the.2016.1027
title: การศึกษาความเป็นไปได้ในการพัฒนาโครงการที่อยู่อาศัย บริเวณถนนนครอินทร์

description: การศึกษาความเป็นไปได้ของที่ดินขนาด 16 – 1 – 45 ไร่ ตั้งอยู่ในซอยวัดอมฤต ถนนนครอินทร์ ตาบลบางไผ่ อาเภอเมืองนนทบุรี จังหวัดนนทบุรี บริเวณปากซอยทางเข้ามีห้างสรรพสินค้าแมคโคร ที่ดินอยู่ใกล้รถไฟฟ้าสายสีม่วงสถานีกระทรวงสาธารณสุขและสถานีแยกติวานนท์ สามารถเดินทางระหว่างที่พักอาศัยไปยังสถานที่ทางานในเมืองได้อย่างสะดวกจากการศึกษาความเป็นไปได้ในการพัฒนาโครงการที่อยู่อาศัย พบว่า โครงการมีความเหมาะสมในการพัฒนาโครงการอยู่อาศัย ประเภททาวเฮ้าส์ 2 ชั้น โดยได้ตั้งชื่อโครงการว่า โครงการ MORE นครอินทร์ มีแนวคิดโครงการมาจาก “MORE มากกว่าคาว่าบ้าน” โครงการจึงมีสิ่งอานวยความสะดวกครบครัน ไม่ว่าจะเป็น หน่วยรักษาความปลอดภัย , บัตรผ่านประตูอัตโนมัติ, กล้องวงจรปิด, รปภ., สวนหย่อม (พื้นที่สวนหย่อม 0-1-53 ไร่), สวนสาธารณะ (พื้นที่สวนสาธารณะ 0-3-71 ไร่) และ สโมสรสระว่ายน้า (พื้นที่สโมสรสระว่ายน้า 0-0-65 ไร่) โดยโครงการมีทาวเฮ้าส์รวม 170 ยูนิต (พื้นที่จาหน่ายรวม 9 – 0 – 38 ไร่ คิดเป็น 55.58%) แบ่งเป็นห้องริม 64 ยูนิต เนื้อที่ 22 ตร.วา และห้องกลาง 106 ยูนิต เนื้อที่ 18 ตร.วา ส่วนแบบบ้านเป็นแบบเดียวกัน ทั้งโครงการ พื้นที่ใช้สอย 140 ตร.ม. หน้าบ้านกว้าง 5.7 เมตร ห้องนอน 3 ห้อง, ห้องทางาน 1 ห้อง, ห้องครัว 1 ห้อง, ห้องน้า 2 ห้อง และ ที่จอดรถ 2 คัน ราคาขายเริ่มต้นที่ 2,590,000 บาทในส่วนของความเป็นไปได้ในการพัฒนาโครงการ MORE นครอินทร์ ด้านการเงินพบว่าจากแผนการพัฒนาโครงการ ใช้ระยะเวลา 29 เดือน มูลค่าโครงการ 495,340,000 บาท มูลค่าปัจจุบันสุทธิ (NPV) เท่ากับ 34,935,164 บาท อัตราผลตอบแทนภายในจากการลงทุน (IRR) อยู่ที่ 24.60% ระยะเวลาคืนทุน (Breakeven Point) ประมาณ 25 เดือน ซึ่งจะเห็นได้ว่า โครงการ MORE นครอินทร์ มีความเหมาะสมในการลงทุนพัฒนาโครงการ
DOI: 10.14457/tu.the.2016.1028
title: การศึกษาความเป็นไปได้ในการพัฒนาที่ดิน ย่านพระรามสอง

description: จากการทำวิเคราะห์ความเป็นไปได้ของที่ดินย่านพระรามสองพบว่าโครงการที่เหมาะสมที่จะทำมากที่สุด คือ โครงการคอนโดมิเนียม โดยโครงการตั้งอยู่ที่ บริเวณซอยพระรามสอง 26 เขตบางขุนเทียน จังหวัดกรุงเทพมหานคร ลักษณะเป็นอาคารที่พักอาศัยรวมขนาดใหญ่ ขนาด 26,177 ตารางเมตร สูง 24 ชั้น โดยศึกษาความเป็นไปได้ทั้งทางด้านกายภาพ, การตลาด และการเงิน  ทางโครงการเลือกกลุ่มเป้าหมายลูกค้าโดยพิจารณาการตัดสินใจซื้อ 2 ลักษณะ คือ ตามวัตถุประสงค์ในการซื้อ และความสามารถในการซื้อของลูกค้า โดยมุ่งเน้นไปในกลุ่มบุคคลที่ ประกอบอาชีพ พนักงานเอกชน อาชีพอิสระ (Freelance) และเจ้าของกิจการขนาดเล็ก ซึ่งอาศัยอยู่ในละแวกนั้น หรือมีความจำเป็นที่จะต้องเดินทางผ่านเส้นทางหลักทางถนนพระรามสอง เป็นเหมือนอีกหนึ่งทางเลือกให้กับผู้บริโภคที่มีความคุ้มค่ามากกว่าและอยู่ในทำเลที่เดินทางสะดวกดีกว่าสินค้าที่มีอยู่ในตลาดปัจจุบัน การศึกษาความเป็นไปได้ในการพัฒนาโครงการ ได้ผ่านขั้นตอนกระบวนการพิจารณาใน ด้านกายภาพและทำเลที่ตั้ง ด้านกฎหมาย ด้านการตลาด ด้านสถาปัตยกรรมและการก่อสร้าง และ ด้านการเงิน ซึ่งส่งผลลัพธ์ในเชิงบวกต่อการพัฒนาโครงการและส่งเสริมให้มีความน่าสนใจในการลงทุน โดยการพิจารณาปัจจัยของผลลัพธ์ด้านการเงินพบว่า โครงการมีมูลค่าปัจจุบันสุทธิเท่ากับ 46,925,244.97 บาทและอัตราผลตอบแทนในการลงทุน (IRR) มีค่า เท่ากับ 16.97% ซึ่งมากกว่าอัตราคิดลดของโครงการที่ 10.70%
DOI: 10.14457/tu.the.2016.1055
title: การศึกษาความเป็นไปได้ในการพัฒนาที่ดินเปล่าในบริเวณอำเภอน้ำพอง จังหวัดขอนแก่น

description: การศึกษาความเป็นไปได้ในการพัฒนาที่ดินเปล่าในบริเวณอำเภอน้ำพอง จังหวัดขอนแก่นบนที่ดินขนาด 39 ไร่ 1 งาน 40.85 ตารางวา โดยการหาแนวทางในการพัฒนาที่ดินที่ดีและเหมาะสมที่สุดเมื่อคำนึงจากปัจจัยต่างๆ ซึ่งพบว่าแนวทางในการพัฒนาที่ดินที่มีความเป็นไปได้มากที่สุดคือการพัฒนาเป็นที่อยู่อาศัยประเภทบ้านเดี่ยว ซึ่งจากการสำรวจด้านการตลาดส่งผลให้ผลิตภัณฑ์กลายเป็นโครงการบ้านเดี่ยวชั้นเดียว พื้นที่ดิน 50 – 100 ตารางวา พื้นที่ใช้สอย 120 – 147 ตารางเมตร โดยจะมีจำนวนยูนิตทั้งหมด 195 ยูนิตและมีราคาขายประมาณ 2.3 ล้านบาทจากการศึกษามูลค่าปัจจุบันสุทธิและอัตราผลตอบแทนพบว่าในกรณีสถานการณ์ปกติโครงการจะมีมูลค่าปัจจุบันสุทธิเท่ากับ 47,209,646.68 บาทและมีอัตราผลตอบแทนเท่ากับ 30.51% ส่วนในกรณีสถานการณ์ดีที่สุดโครงการจะมีมูลค่าปัจจุบันสุทธิเท่ากับ 92,627,510.10 บาทและมีอัตราผลตอบแทนเท่ากับ 46.17% และในกรณีสถานการณ์แย่ที่สุดโครงการจะมีมูลค่าปัจจุบันสุทธิเท่ากับ 2,509,804.20 บาทและมีอัตราผลตอบแทนเท่ากับ 15.45%เมื่อพิจารณาถึงความเป็นไปได้ทั้งหมดแล้วผู้ศึกษามีความเห็นว่าที่ดินเปล่าแปลงนี้มีความเป็นไปได้ในการพัฒนาทั้งในด้านการตลาดและการเงิน โดยในด้านการตลาดพบว่าโครงการคู่แข่งในพื้นที่นั้นมีความสามารถในการขายสอดคล้องกับสภาพเศรษฐกิจ สำหรับในส่วนของการเงินก็พบว่าโครงการนั้นมีมูลค่าปัจจุบันสุทธิและอัตราผลตอบแทนที่ถือว่าดีและยังสามารถรักษามูลค่าปัจจุบันสุทธิให้มากกว่า 0 บาทได้แม้ในกรณีสถานการณ์แย่ที่สุด
DOI: 10.14457/tu.the.2016.1056
title: การศึกษาความเป็นไปได้ของการพัฒนาที่ดินบนถนนรัชดาภิเษก

description: โครงการ The Balance เป็นโครงการที่อยู่อาศัยประเภทคอนโดมิเนียม ซึ่งตั้งอยู่บนพื้นที่ขนาด 6-1-23.5 ไร่ โดยอยู่ติดกับถนนรัชดาภิเษก ใกล้ซอยรัชดาภิเษก 72 มีจำนวนห้องชุดทั้งหมด 1,038 ยูนิต มีพื้นที่ก่อสร้าง 60,200 ตารางเมตร มีพื้นที่ส่วนกลาง 28,465 ตารางเมตร และมีพื้นที่ขาย 31,735 ตารางเมตร โดยใช้ระยะเวลาในการเตรียมการก่อนดำเนินการก่อสร้าง 7 เดือน และใช้เวลาการพัฒนาโครงการ 2 ปี 2 เดือน ลักษณะโครงการเป็นคอนโดมิเนียม 20 ชั้น ที่มีการออกแบบและการตกแต่งอย่างทันสมัย มีจุดขายของโครงการ คือ โครงการการตั้งอยู่ในทำเลที่ดีติดถนนหลัก และใกล้กับสิ่งอำนวยความสะดวกต่างๆ เช่น สถานีรถไฟฟ้าวงศ์สว่าง ทางพิเศษศรีรัช เป็นต้น โดยมีลักษณะห้องชุด 3 ประเภท คือ ห้องแบบสตูดิโอ ห้องแบบ 1 ห้องนอน และห้องแบบ 2 ห้องนอน โดยมีราคาเริ่มต้นที่ 2,050,000 บาท กลุ่มเป้าหมายหลัก คือ กลุ่มที่มีระดับรายได้ครัวเรือนอยู่ที่ระหว่าง 48,800 - 134,000 บาท/เดือน โดยมีความต้องการที่อยู่อาศัยประเภทคอนโดมิเนียมในเขตบางซื่อและอาณาเขตติดต่อใกล้เคียงในการศึกษาครั้งนี้ ผู้จัดทำได้ทำการศึกษารวบรวมและวิเคราะห์ข้อมูล เพื่อศึกษาความเป็นไปได้ของโครงการ และพบว่ามีความเป็นไปได้ที่จะประสบความสำเร็จในการพัฒนาโครงการ ด้วยเหตุผล ดังนี้-ด้านทำเลที่ตั้ง จากการศึกษากฎหมายต่าง ๆ ที่เกี่ยวข้อง รวมถึงการออกแบบและวางผังโครงการ ตลอดจนการวิเคราะห์ความเป็นไปได้ในด้านการก่อสร้างแล้วพบว่ามีความน่าสนใจและเหมาะสมที่จะลงทุน-ด้านการตลาด มีความเป็นไปได้ทางการตลาดค่อนข้างมาก เนื่องจากตัวผลิตภัณฑ์มีความโดดเด่นกว่าคู่แข่งทั้งในด้านคุณภาพ และความคุ้มค่าของราคา ทำให้โครงการสามารถแข่งขันในตลาดได้ง่ายขึ้น นอกจากนี้ เมื่อพิจารณาจากยอดขายของโครงการคู่แข่ง พบว่า ยังมีอุปสงค์ในพื้นที่ค่อนข้างมาก-ด้านการเงิน จากการวิเคราะห์ความเป็นไปได้ทางการเงินของโครงการ The Balance นั้น โครงการนี้มีความเป็นไปได้ในการลงทุน เนื่องจากมูลค่าปัจจุบันสุทธิของโครงการเป็นบวก โดยเท่ากับ 175,490,808.17 บาท อัตราผลตอบแทนจากการลงทุนมีค่าเท่ากับ ร้อยละ 14.91 ซึ่งสูงกว่าต้นทุนเฉลี่ยของเงินทุน เท่ากับ ร้อยละ 9.575 และสูงกว่าอัตราผลตอบแทนที่นักลงทุนคาดหวัง เท่ากับ ร้อยละ 14.33 อีกทั้ง อัตรากำไรขั้นต้น เท่ากับ 917,974,118.75 บาท คิดเป็นร้อยละ 30.04  ของรายได้ และอัตรากำไรสุทธิ เท่ากับ 321,314,809.78 บาท คิดเป็นร้อยละ 10.52 ของรายได้ โดยมีระยะเวลาคืนทุนประมาณ 2 ปี 6 เดือน
DOI: 10.14457/tu.the.2016.1057
title: การศึกษาความเป็นไปได้ที่ดินเปล่า อ.ไทรน้อย จ.นนทบุรี

description: บทคัดย่อโครงการ Future Sign Mini Factory เป็นโครงการประเภทโรงงาน พร้อมสำนักงานให้เช่าสำหรับผู้ประกอบการวิสาหกิจขนาดกลาง และขนาดย่อม(SMEs) โครงการตั้งอยู่บนทางหลวง แผ่นดินหมายเลข 340 (บางบัวทอง – สุพรรณบุรี) กิโลเมตรที่ 42 ตำบลราษฏร์นิยม อำเภอไทรน้อย จังหวัดนนทบุรี  พื้นที่รวมโครงการ 24 ไร่ในการวิเคราะห์ความเป็นไปได้ของโครงการในขั้นต้นด้วยวิธี Site Looking For Use  เพื่อพิจารณาประเภทอสังหาริมทรัพย์ที่เหมาะสมกับศักยภาพของที่ดิน ผู้ศึกษาได้ทำการคัดกรอง โดยพิจารณาปัจจัยต่างๆ ได้แก่ ด้านกายภาพ ความเป็นไปได้ในทางผังเมือง กฎหมายที่เกี่ยวข้อง ด้านโครงสร้างทางเศรษฐกิจ และการตลาดโดยรวมของจังหวัดนนทบุรี รวมไปถึงด้านการเงิน โดยวิธีการ Front Door ได้ข้อสรุปในการการพัฒนาโครงการที่จะทำให้เกิดประโยชน์การใช้ที่ดิน สูงสุด (Highest And Best Use) โดยมีรายละเอียดโครงการ ดังนี้รูปแบบโครงการ: โรงงานพร้อมสำนักงานให้เช่า กลุ่มลูกค้า:ผู้ประกอบกิจการโรงงานอุตสาหกรรมขนาดเล็ก ประเภท โรงเหล็ก โรงกลึงผู้ผลิตแม่พิมอุตสาหกรรม , กลุ่มผู้ประกอบการ รับซ่อมแซมเครื่องจักร อุตสาหกรรม และตัวแทนจำหน่าย สินค้าอุตสาหกรรมอัตราค่าเช่า:135 บาท/ตารางเมตร/เดือนจำนวน:31 ยูนิตแบ่งเป็น 2 ประเภทแบบโรงงาน FS 1 ( Type S : 525 ตร.ม. ) จำนวน 25 ยูนิตแบบโรงงาน FS 2 ( Type M : 680 ตร.ม. ) จำนวน 6 ยูนิตระยะเวลาพัฒนาโครงการ:  2 ปีการลงทุนประกอบด้วย:1.ต้นทุนค่าที่ดิน120,000,000 บาท2.ต้นทุนในการปรับปรุงดิน   5,376,000 บาท3.ต้นทุนค่าก่อสร้าง204,439,200 บาท4.ค่าใช้จ่ายในการออกแบบ   5,915,376 บาทรวม335,730,576 บาทการจัดหาแหล่งเงินทุน: ส่วนของเจ้าของ 50% และกู้ยืมจากสถาบันการเงิน 50% เป็นระยะเวลา 10 ปี โดยกู้ยืมจากธนาคารพาณิชย์ในอัตราดอกเบี้ย 6.33%ผลตอบแทนโครงการ:  สมมติฐานโครงการNPVIRRPBBest Case121,222,41613.06%11 ปี 3 เดือนNormal Case75,280,49511.55%12 ปี 1 เดือนWorst  Case10,194,1959.35%13 ปี 4 เดือนจากการสรุปผลการศึกษา โครงการ Future Sign Mini Factory มี NPV มากกว่า 0 และ IRR = 11.55% ซึ่งมากกว่า WACC ที่นำมาใช้ในการคำนวณที่ 6.53% แสดงให้เห็นว่าผลตอบแทน การลงทุนของ โครงการมากกว่าต้นทุนทางการเงิน และสูงกว่าอัตราผลตอบแทนในการลงทุนอสังหาริมทรัพย์ประเภท โกดังโรงงาน จากข้อมูลของมูลนิธิประเมินค่าทรัพย์สินแห่งประเทศไทย ปี2559 ซึ่งอยู่ที่ 8% - 9% จากตัวเลขข้างต้นสามารถสรุปได้ว่ามีความเหมาะสมที่จะลงทุนพัฒนา โครงการนี้
DOI: 10.14457/tu.the.2016.1058
title: การศึกษาความเป็นไปได้ของโครงการที่อยู่อาศัยแนวราบ เขตพื้นที่ ตำบลอรัญญิก อำเภอเมือง จังหวัดพิษณุโลก

description: พื้นที่ที่ทำการศึกษาตั้งอยู่จังหวัด พิษณุโลก ซึ่งเป็นจังหวัดที่มีศักยภาพในการพัฒนาในด้านต่างๆสูงมาก ทั้งยังมีแนวนโยบายจากภาครัฐที่จะพื้นที่ให้มีความเจริญรุดหน้าอย่างรวดเร็ว ไม่ว่าจะเป็นการพัฒนาด้านสาธารณูปโภค การคมนาคม การพัฒนารถไฟฟ้าความเร็วสูง การพัฒนาพื้นที่ให้เป็นศูนย์กลางการขนส่งที่สำคัญของภูมิภาค การพัฒนาชุมชนให้เป็นเขตเศรษฐกิจพิเศษ และเป็นแหล่งกระจายสินค้าที่สำคัญ จากการขยายตัวทางเศรษฐกิจและสังคมดังกล่าว จึงทำให้มีความต้องการโครงการบ้านเดี่ยวเพื่ออยู่อาศัยเพิ่มขึ้นอย่างรวดเร็วพื้นที่โครงการนี้ตั้งอยู่ในเขต ตำบลอรัญญิก อำเภอเมือง จังหวัดพิษณุโลก มีเนื้อที่ 17 ไร่ 2 งาน 17 ตารางวา มูลค่าของโครงการอยู่ที่ 330,879,547 บาท  มีจำนวนขายทั้งหมด 58 ยูนิต ระดับราคาตั้งแต่ 5.7 – 6.5 ล้านบาท คาดว่าจะสร้างแล้วเสร็จในเดือนที่ 32 ขายพร้อมโอนเสร็จสิ้นในเดือนที่ 35 จากการวิเคราะห์ความเป็นไปได้ทางการเงินจากกระแสเงินสดของโครงการพบว่า โครงการมีมูลค่าปัจจุบันสุทธิ (NPV)  18.58 ล้านบาท ซึ่งมาจากสมมติฐานที่ต้นทุนทางการเงินที่เจ้าของใช้เงินลงทุน 71.55 ล้านบาท โดยมีต้นทุนทางการเงินอยู่ที่ 17% ในขณะเดียวกันก็มีความจำเป็นต้องกู้ยืมเงินจำนวน 71.55 ล้านบาทโดยที่มีอัตราดอกเบี้ยคิดเป็น 8.44% ซึ่งจะทำให้มีอัตราคิดลดของโครงการอยู่ที่  11.90% ในขณะที่อัตราผลตอบแทนจากการลงทุน (IRR) อยู่ที่ 19.59% มีจุดคุ้มทุนหลังจากโอนหลังที่ 48 ในช่วงเดือนที่ 27
DOI: 10.14457/tu.the.2016.1059
title: การศึกษาความเป็นไปได้ในการพัฒนาที่ดินบนหาดป่าตอง จังหวัดภูเก็ต

description: การศึกษาความเป็นไปได้ในการพัฒนาที่ดินขนาด 231 ตารางวา บนหาดป่าตอง จังหวัด ภูเก็ต โดยใช้แนวทางการพัฒนาในรูปแบบของ site looking for use โดยใช้วิธีการหาแนวทางการพัฒนาที่ดีและ เหมาะสมที่สุด คำนึงจากปัจจัยต่างๆ ซื่งในท้ายที่สุดแล้วพบว่าแนวทาง ที่เหมาะสมที่สุดในการพัฒนาที่ดิน คือการพัฒนาเป็นธุรกิจโรงแรม จากการศึกษาจากข้อจำกัดทางด้านต่างๆ รวมทั้งการศึกษาทางด้าน การตลาด ส่งผลให้ผลิตภัณฑ์กลายเป็นโรงแรม 5 ชั้น ห้องพักทั้งหมด 63 ห้อง โดยแบ่งห้องพักออกเป็นทั้งหมด 3 แบบด้วยกัน ขนาดห้องพัก ตั้งแต่ 22-28 ตารางเมตร โดยในช่วง low season ราคาขายอยู่ที่ 1,735-2,535 บาท และ ราคาขายในช่วง high season อยู่ที่ 2,775-3,825 บาทจากการศึกษามูลค่าสุทธิปัจจุบันและอัตราผลตอบแทนพบว่าในสถาณ การณ์ปกติโครงการจะมีมูลค่าสุทธิเท่ากับ 48,895,724 บาทและ มีอัตราผลตอบแทนเท่ากับ 12.85% ในสถาณการณ์ที่ดีที่สุด​โครงการ จะมีมูลค่าสุทธิเท่ากับ 78,622,128 บาท และมีอัตราผลตอบแทนสุทธิ เท่ากับ 14.71% และในสถาณการณ์ที่แย่ที่สุดโครงการจะ มีมูลค่าสุทธิ เท่ากับ 17,491,458 บาท และมีอัตราผลตอบแทนสุทธิเท่ากับ 10.75% โดยเมื่อพิจรณาจากปัจจัยทั้งหมดแล้ว ผู้จัดทำมีความเห็นว่า สามารถนำรูปแบบของธุรกิจโรงแรมไปใช้ ได้จริงโดยสามารถให้ผล ตอบแทนและระยะเวลาคืนทุนที่น่าพอใจ